അധികാരകുത്തക കോണ്ഗ്രസ് അവസാനിപ്പിച്ചത് തിരികെ വരാന് പ്രേരിപ്പിച്ചു, സിപിഎമ്മില് മനസാക്ഷിയെ വഞ്ചിച്ചുകൊണ്ട് ന്യായീകരണത്തൊഴിലാളിയായി മാറേണ്ടിവന്നുവെന്ന് ചെറിയാന് ഫിലിപ്പ് തിരുവനന്തപുരം: മനസാക്ഷിയെ വഞ്ചിച്ചുകൊണ്ട് ന്യായീകരണത്തൊഴിലാളി ആയാണ് ഇത്രയും കാലം സിപിഎമ്മില് പ്രവര്ത്തിച്ചതെന്ന് ചെറിയാന് ഫിലിപ്പ്. 20 വര്ഷത്തെ ഇടതുപക്ഷ സഹവാസം അവസാനിപ്പിച്ചുകൊണ്ട് കോണ്ഗ്രസില് തിരിച്ചെത്തിയ വിവരം ഔദ്യോഗികമായി വ്യക്തമാക്കി കൊണ്ടാണ് ചെറിയാന് ഇക്കാര്യം അറിയിച്ചത്. സിപിഎം ഏല്പ്പിച്ച എല്ലാ രാഷ്ട്രീയ ചുമതലകളും സത്യസന്ധമായി നിറവേറ്റി. എകെജി സെന്ററില് നടക്കുന്ന രഹസ്യങ്ങളെല്ലാം തനിക്കറിയാം. ഒന്നും ഇതുവരെ പുറത്തുപറഞ്ഞിട്ടില്ല, പറയുകയുമില്ല. എല്ലാരും പറയുന്നതുപോലെ അധികാരസ്ഥാനങ്ങളല്ല സിപിഎമ്മില് തനിക്കു നേരിടേണ്ടി വന്ന പ്രശ്നം. രാഷ്ട്രീയരംഗത്ത് ആരും ശ്രദ്ധിക്കപ്പെടാത്ത ഒരാളായി താന് മാറുകയായിരുന്നുവെന്ന് ചെറിയാന് ഫിലിപ്പ് പറഞ്ഞു. സ്ഥിരമായി ചിലര്ക്ക് മാത്രം സ്ഥാനമാനങ്ങള് തുടര്ച്ചയായി നല്കുന്നതില് പ്രതിഷേധിച്ചാണ് താന് കോണ്ഗ്രസ് വിട്ടത്. ഇന്ന് ആ അവസ്ഥ മാറി. അതാണ് കോണ്ഗ്രസിലേക്ക് തിരികെ വരാന് പ്രേരിപ്പിച്ചതെന്നും ചെറിയാന് വാര്ത്താ സമ്മേളനത്തില് വ്യക്തമാക്കി. കെപിസിസി പ്രസിഡന്റ് കെ സുധാകരന് ഇന്നലെ രാവിലെ എന്നെ ഔദ്യോഗികമായി കോണ്ഗ്രസിലേക്ക് ക്ഷണിച്ചു. ഇന്ന് രാവിലെ എന്റെ രാഷ്ട്രീയ ഗുരു എകെ ആന്റണിയെ കണ്ട് അനുഗ്രഹം നേടുകയുണ്ടായി. 20 വര്ഷത്തെ ഇടവേളയക്ക് ശേഷം ഞാന് എന്റെ തറവാട്ടിലേക്ക് മടങ്ങുകയാണ്. ഇന്ത്യന് ദേശീയതയുടെ പ്രതീകമാണ് ഇന്ത്യന് നാഷണല് കോണ്ഗ്രസ്. കോണ്ഗ്രസ് തന്നെ വീണ്ടും ഇന്ത്യയുടെ ഭരണഭാഗധേയത്തിലും രാഷ്ട്രീയ മുന്നേറ്റത്തിലുമുണ്ടാകണമെന്ന് ആത്മാര്ത്ഥമായി ആഗ്രഹമുള്ളതുകൊണ്ടാണ് ജീവതസായാഹ്നത്തില് കോണ്ഗ്രസിനെ കെട്ടിപടുക്കുവാനുള്ള ചരിത്രപരമായ ദൗത്യത്തില് ഞാനും പങ്കാളിയാകുന്നത്. എനിക്ക് കോണ്ഗ്രസിലേക്ക് തിരികെ വരാന് ഒരുമടിയുമില്ല. കാരണം എന്റെ അദ്ധ്വാനം അവിടെയുണ്ട്. സ്ഥിരമായി ചിലര്ക്ക് മാത്രം സ്ഥാനമാനങ്ങള് തുടര്ച്ചയായി നല്കുന്നതില് പ്രതിഷേധിച്ചാണ് ഞാന് കോണ്ഗ്രസ് വിട്ടത്. എന്നെ ആരും പുറത്താക്കിയതല്ല. ഞാന് അന്ന് പറഞ്ഞ അധികാരകുത്തക അവസാനിപ്പിക്കണമെന്ന സന്ദേശം കോണ്ഗ്രസ് ഇപ്പോള് നടപ്പാക്കിയിരിക്കുകയാണ്. അന്ന് ഞാന് പറഞ്ഞത് നടപ്പാക്കിയിരുന്നെങ്കില് കോണ്ഗ്രസിന് ഈ അവസ്ഥ ഉണ്ടാകുമായിരുന്നില്ല. സിപിഎമ്മില് പ്രവര്ത്തിച്ചപ്പോള് മനസാക്ഷിയെ വഞ്ചിച്ചുകൊണ്ട് പലപ്പോഴും ന്യായീകരണത്തൊഴിലാളി ആകേണ്ടിവന്നിട്ടുണ്ട്. അവര് ഏല്പ്പിച്ച എല്ലാ രാഷ്ട്രീയ ചുതലകളും സത്യസന്ധമായി നിറവേറ്റി. എകെജി സെന്ററില് നടക്കുന്ന രഹസ്യങ്ങളെല്ലാം എനിക്കറിയാം. ഒന്നും ഞാന് പുറത്തുപറഞ്ഞിട്ടില്ല, പറയുകയുമില്ല. എല്ലാരും പറയുന്നതുപോലെ അധികാരസ്ഥാനങ്ങളല്ല സിപിഎമ്മില് എനിക്കു നേരിടേണ്ടി വന്ന പ്രശ്നം. രാഷ്ട്രീയരംഗത്ത് ആരും ശ്രദ്ധിക്കപ്പെടാത്ത ഒരാളായി ഞാന് മാറി. എന്റെ രാഷ്ട്രീയ പ്രസക്തി പോയി. 12 വയസു മുതല് രാഷ്ട്രീയ ജീവിയായ എനിക്ക് മരണം വരെയും രാഷ്ട്രീയത്തിന്റെ മുഖ്യധാരയില് നില്ക്കുന്നതിന് ഇടതുപക്ഷ സഖവാസം ശരിയല്ല എന്ന തിരിച്ചറിവാണ് ഉണ്ടായത്. കോണ്ഗ്രസില് പലരും എന്റെ തിരിച്ചുവരവിനായി അഗ്രഹിച്ചവരാണ്. എന്റെ വിപുലമായ സൗഹൃദങ്ങളുള്ളത് കോണ്ഗ്രസിലാണ്. എന്റെ വേരുകള് കോണ്ഗ്രസിലാണെന്ന് ഞാന് തിരിച്ചറിഞ്ഞു. അഭയകേന്ദ്രത്തില് കിടന്ന് മരിക്കുന്നതിനേക്കാള് ജനിച്ചുവളര്ന്ന വീട്ടില് കിടന്നു മരിക്കുന്നതാണ് അഭികാമ്യമെന്ന് കരുതുന്നു ചെറിയാന് ഫിലിപ്പ് പറഞ്ഞു.